
Szimmetrikus kurkumin analógok BF2-komplexeinek a fotofizikai és antibakteriális tulajdonságainak a tanulmányozása

A jelen kutatásunk során különböző szubsztituensekkel szimmetrikus kurkumin analógok BF2-komplexeit állítottuk elő, majd tanulmányoztuk ezek fotofizikai és antibakteriális hatását kísérleti úton, ezen felül kvantumkémiai számításokkal (DFT és TD-DFT elméletek felhasználásával) támasztottuk alá a mért UV-Vis és fluoreszcenciás adatokat. A szubsztituensek elektron küldő effektusa a HOMO és a LUMO pályák energiájára gyakorolt hatást, viszont a HOMO pályákét nagyobb mértékben befolyásolta, így pedig megváltoztatta a vertikális gerjesztési energiát. A szubsztituensek helyzetének hatása a teljes molekulára kiterjedő konjugációban történő részvétellel magyarázható: elsősorban, a szubsztituensek csak o- és p helyzetben vehetnek részt a konjugált rendszerben; másrészt, a heteroatom negatív induktív effektusa o-helyzetben sokkal erőteljesebb, mint p-helyzetben, ebből fakadóan, a p szubsztituált analógok kisebb gerjesztési energiával rendelkeznek, mint az o-, vagy m szubsztituáltak. A szolvatokrómia az oldószer-molekula kölcsönhatások erőssége szerint mutatkozott meg. Ezen kölcsönhatások csökkentették a LUMO pálya energiáját. A legnagyobb batokróm eltolódások poláros aprotikus oldószerben voltak, hatás, amelyért a vizsgált molekulák polaritása feltehetően a felelős. Ezt támasztja alá az a megfigyelés is, hogy a legnagyobb Stokes eltolódások DMSO-ban voltak megfigyelhetőek, ahogyan a legkisebbek toluolban, illetve metanolban1,2. Az antibakteriális mérések eredményei azt mutatják, hogy az előállított komplexek egy része jó biológiai aktivitással rendelkeznek. Ezen tulajdonságuk a vegyületek planáris szerkezetéből nagy stabilitásukból adódik3.

